  Майя Бывальцева 2017-тӥ арын Удмуртиысь гурт школаосын 25 спортзалъёсты выльдозы. Ватсаса 25 спортклубъёс усьтозы, ивортэ улосвыл тӧролэн но кивалтэтлэн пресс-службазы. Со понна элькун коньдэтын 8 миллион манет чакламын, эшшо 13 миллион манет федерал коньдэтысь басьтыны малпало. Чакланъёсъя, со гуртъёсын но черкогуртъёсын 600 пиналъёслы но быдэ вуымтэослы ваньмон дыръязы физкультураен вырыны луонлык сётоз. 2014–2016 аръёсы «Развитие дошкольного, общего и дополнительного образования детей» подпрограммаез быдэсъян улсын элькунын 167 залъёсты тупатъязы, кылдытэмын 71 клубъёс, 30 стадионъёс но спортплощадкаос. Оглом 110 миллион манетлэсь трос кутэмын (со пӧлысь 20 процентэз элькун коньдэтысь висъямын). Тегъёс: Спорт Удмуртия гурт школаос  